CELEX: C2004/300/68
Language: sk
Date: 2004-12-04 00:00:00
Title: Vec C-436/04: Návrh na začatie prejudiciálneho konania, ktorý podal Hof van Cassatie de Belgique rozsudkom zo dňa 5. októbra 2004 vo veci Van Esbroeck, Léopold Henri proti Ministère public

4.12.2004   
            
            
               SK
            
            
               Úradný vestník Európskej únie
            
            
               C 300/35
            
         Návrh na začatie prejudiciálneho konania, ktorý podal Hof van Cassatie de Belgique rozsudkom zo dňa 5. októbra 2004 vo veci Van Esbroeck, Léopold Henri proti Ministère public
   (Vec C-436/04)
   (2004/C 300/68)
   Hof van Cassatie de Belgique podal rozsudkom z 5. októbra 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu medzi Van Esbroeck, Léopold Henri proti Ministère public, ktorý bol doručený kancelárii Súdneho dvora dňa 13. októbra 2004.
   Hof van Cassatie van Belgie žiada Súdny dvor, aby rozhodol o nasledujúcich otázkach:
   
               „1.
            
            
               Je potrebné vykladať článok 54 Dohovoru z 19. júna 1999, ktorým sa vykonáva Schengenská dohoda v tom zmysle, že môže byť uplatnený belgickým orgánom vo vzťahu k osobe, ktorá je stíhaná v Belgicku po 25. marci 2001 pred trestným súdom za rovnaké trestné činy, ako sú tie, za ktoré bola odsúdená rozsudkom nórskeho trestného súdu dňa 2. októbra 2000, pričom trest za ne uložený bol už vykonaný, aj v tom prípade, keď podľa článku 2.1 Dohovoru z 18. mája 1999 uzavretého medzi Radou Európskej únie, Islandskou republikou a Nórskom o spôsobe, akým sa Island a Nórsko zúčastnia na vykonávaní, uplatňovaní a rozvoji schengenského acquis a najmä článku 54 Dohovoru o podpísaní Schengenskej dohody, má byť vykonávaný a uplatňovaný Nórskom až od 25. marca 2001?
            
         
               2.
            
            
               Je potrebné následne vykladať článok 54 Dohovoru z 19. júna 1999, ktorým sa vykonáva Schengenská dohoda, v spojitosti s článkom 71 toho istého dohovoru v tom zmysle, že trestné činy držby za účelom vývozu a dovozu, ktoré sa vzťahujú na tie isté omamné prostriedky a psychotropné látky akéhokoľvek druhu, vrátane marihuany, a ktorých vývoz a dovoz je trestne stíhaný v rôznych štátoch, ktoré podpísali Dohovor, ktorým sa vykonáva Schengenská dohoda, alebo v ktorých sa schengenské acquis vykonáva a uplatňuje, majú byť v zmysle uvedeného článku 54 považované za ‚tie isté činy’?“